રંગ, નાત, જાત, વર્ણ, ભાષા - અલ્લાહના સર્જનોની ઉત્પત્તિ સમયાંતરે વિવિધ તબક્કાઓમાં થઈ હતી. ગુલામ માલિકની બરોબરી નહોતો કરી શકતો. ઉચ્ચ વર્ગના લોકો નીચલા વર્ગના લોકોને તુચ્છ સમજતા હતા, ગોરાઓ કાળાઓને પોતાનાથી નીચા ગણતા હતા. ઇસ્લામે આ બધા ભેદભાવ નાબૂદ કરી દીધા. બધાને સમાન ગણ્યા. આપ સલ્લલ્લાહુ અલૈહી વસલ્લમે ફરમાવ્યું, "હે લોકો! તમારો રબ (પાલનહાર) એક જ છે અને તમારો વડપિતા પણ એક જ છે. તમે સૌ આદમ અલૈહિસ્સલામની સંતાન છો અને આદમ માટીમાંથી પેદા કરવામાં આવ્યા. અલ્લાહની નજીક તમારામાંથી વધારે ઇજ્જતવાળો એ છે જે વધારે સંયમ (તકવા) પાળનાર છે. કોઈ આરબને અજમી (બિનઆરબ)ની સરખામણીમાં કોઈ શ્રેષ્ઠતા મળેલી નથી તેમજ ન તો કોઈ બિનઆરબ માટે આરબની સરખામણીમાં શ્રેષ્ઠતા છે. જોઈ કોઈ શ્રેષ્ઠતા છે તો તકવા-સંયમના આધારે છે. જો તમારી ઉપર કોઇ કળા રંગનો હબશી ગુલામ પણ અમીર (આગેવાન) નિયુક્ત કરવામાં આવે તો એને અનુસરો. અલ્લાહે બાપ દાદા ઉપર મિથ્યા ગર્વને નાબૂદ કરી દીધો."